**УКАЗАНИЯ**

**ЗА ПОДГОТОВКА НА ДОКУМЕНТИТЕ**

в открита процедура за сключване на рамково споразумение с предмет

„Развитие и абонаментно обслужване на Информационната система „Единно хранилище на данни – отчети за банков надзор (ЕХД-ОБН)” в БНБ“

**I. ПРЕДМЕТ, СРОК И МЯСТО НА ИЗПЪЛНЕНИЕ НА ПОРЪЧКАТА. ТЕХНИЧЕСКИ СПЕЦИФИКАЦИИ**

## 1. Предмет на обществената поръчка

„Развитие и абонаментно обслужване на Информационната система „Единно хранилище на данни – отчети за банков надзор (ЕХД-ОБН)” в БНБ“;

Обществената поръчка включва извършване на следните услуги:

1. Проектиране, разработка и внедряване на подобрения, изменения и допълнения (,,актуализации на системата”) към информационната система „Единно хранилище на данни – отчети за банков надзор” (ЕХД-ОБН) в БНБ (наричана по-нататък ,,Системата”), както и безплатна гаранционна поддръжка на тези актуализации. След изтичане на съответния срок на безплатна гаранционна поддръжка обслужването на съответните актуализации става част от абонаментното обслужване на системата по т. 2.
2. Абонаментно обслужване на информационната система „Единно хранилище на данни – отчети за банков надзор” (ЕХД-ОБН) в БНБ, описана в Приложение № 1.

Рамково споразумение се сключва между възложителя и класирания на първо място изпълнител.

1. **Срок на обществената поръчка:**

Срокът на рамковото споразумение е 3 (три) години, считано от датата на подписването му. като за дата на подписване се счита датата от деловодния номер на възложителя, поставен на стр. 1 от споразумението.

Времетраенето и крайния срок на изпълнение на отделните услуги ще бъдат определени в съответния/те договор/и, сключен/и въз основа на рамковото споразумение, и съобразно офертата на избрания изпълнител относно всеки конкретен договор. С оглед приключване изпълнението на предмета на съответния договор, срокът на конкретните договори може да надхвърля крайния срок на споразумението с не повече от една година.

## Технически спецификации

Техническите параметри относно извършването на услугите се съдържат в следните приложения, които са неразделна част от обществената поръчка:

„Описание на информационната система „Единно хранилище на данни – Отчети за банков надзор” (ЕХД-ОБН) – Приложение № 1;

„Изисквания, обхват и условия за абонаментно обслужване на Информационната система „Единно хранилище на данни - Отчети за банков надзор” (ЕХД-ОБН) – Приложение № 2;

„Насоки за развитие и описание на промените, допълненията и разширението на системата „Единно хранилище на данни – отчети за банков надзор” (ЕХД-ОБН) като обхват и функционалност“ – Приложение № 3;

1. **Място на изпълнение**

гр. София: пл. „Княз Александър I“ № 1 – Централно управление на БНБ и ул. „Московска“ № 7.

# ІI. ДОСТЪП ДО ДОКУМЕНТАЦИЯТА. ПОЛУЧАВАНЕ НА ОФЕРТИ. РАЗЯСНЕНИЯ ПО УСЛОВИЯТА НА ПРОЦЕДУРАТА. ОБМЕН НА ИНФОРМАЦИЯ.

## 1. Достъп до документацията

Лицата могат да изтеглят безплатно документацията за участие от интернет страницата на възложителя: <http://www.bnb.bg>, раздел „Профил на купувача – обществени поръчки“

<http://www.bnb.bg/AboutUs/AUPublicProcurements/AUPPList/PP_01224-2017-0024_BG>

## 2. Получаване на оферти

Подаването на офертите ще става до часа на датата, посочена в IV.2.2. от Обявлението за поръчка, на гише № 54 в Паричния салон на БНБ.

Участникът може да подаде офертата си и по пощата с препоръчано писмо с обратна разписка, по куриер с препоръчана пратка, като в тези случаи разходите за подаване на офертата са за негова сметка. В случай че офертата е подадена по пощата/ по куриер, същата следва да бъде получена от възложителя до часа на датата, посочена в IV.2.2. от Обявлението за поръчка. Рискът от забава или загубване на офертата е на участника.

## 3. Разяснения по условията на процедурата

Лицата могат да поискат писмено от възложителя разяснения по решението, обявлението и документацията за участие до 10 дни преди изтичане на срока за получаване на офертите. Възложителят не предоставя разяснения, ако искането е постъпило след този срок.

Исканията за разяснения по документацията се адресират до г-жа Снежанка Деянова - Главен секретар на БНБ, като се изпращат на факс: 02/950 84 52, на e-mail - publicprocurement@bnbank.org или на адрес: гр. София 1000, пл. „Княз Александър I” № 1.

Възложителят публикува разясненията в профила на купувача в 4-дневен срок от получаване на искането. В разясненията Възложителят не посочва лицето, направило запитването.

## 4. Обмен на информация

Всички действия на възложителя към участниците са в писмена форма. Решенията на възложителя, за които той е длъжен да уведоми участниците, се изпращат чрез следните общи способи – на адрес, посочен от участника: на електронна поща, като съобщението, с което се изпращат, се подписва с електронен подпис, чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя.

Когато решението не е получено от кандидата или участника по някой от изброените начини, възложителят публикува съобщение до участника в профила на купувача по чл. 43, ал. 4 от ЗОП. Решението се смята за връчено от датата на публикуване на съобщението.

# III. ИЗИСКВАНИЯ КЪМ УЧАСТНИЦИТЕ В ОТКРИТАТА ПРОЦЕДУРА

## А. Условия за участие. Основания за отстраняване.

### 1. Условия за участие

1.1. В процедурата за възлагане на обществената поръчка може да участва всяко българско или чуждестранно физическо или юридическо лице или техни обединения, както и всяко друго образувание.

1.2. Клон на чуждестранно лице може да е самостоятелен участник в процедурата, съгласно условията посочени в чл. 36 от ППЗОП.

1.3. В случай че участник в процедурата е обединение, на основание чл. 37, ал. 1, във връзка с ал. 3 от ППЗОП, то следва да определи партньор, който да представлява обединението за целите на обществената поръчка, както и да уговори солидарна отговорност между участниците в обединението. Възложителят не поставя изискване за създаване на юридическо лице, когато участникът, определен за изпълнител, е обединение на физически и/или юридически лица.

1.4. За участие в процедурата участникът подготвя оферта, която трябва да съответства напълно на условията, съдържащи се в обявлението и документацията за участие в процедурата.

1.5. Участник може да се позове на капацитета на трети лица по отношение на критериите, свързани с икономическото и финансовото състояние, техническите способности и професионална компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. На основание чл. 65, ал. 6 от Закона за обществените поръчки (ЗОП), в случаите когато участникът ще ползва капацитета на трети лица, за доказване на съответствието с критериите, свързани с икономическо и финансово състояние, то те заедно с участника в процедурата носят солидарна отговорност за изпълнението на поръчката.

1.6. Участникът посочва в офертата си подизпълнителите и дела от поръчката, който ще им възложи, ако възнамерява да използва такива. В този случай той трябва да представи доказателство за поетите от подизпълнителите задължения.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.8. В процедура за възлагане на обществена поръчка едно физическо или юридическо лице може да участва само в едно обединение.

1.9. На основание чл. 3, т. 8 от „Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици“, дружества, регистрирани в юрисдикции с преференциален данъчен режим, и контролираните от тях лица **не могат** пряко или косвено да участват в процедурата, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

1.10. **Свързани лица\*** на основание чл. 101, ал. 11 от ЗОП **не могат да бъдат самостоятелни участници** в процедурата.

\* „Свързани лица“ са тези по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа.

***Забележка:*** ***При подаване на оферта за участие, обстоятелствата по т. 1.9 и т. 1.10 се декларират от участника чрез попълване на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП. Необходимо е участниците да опишат изчерпателно липсата/наличието на посочените основания за отстраняване и срещу всяко едно от тях да отбележат „НЕ“/“ДА“ в полето за отговор.***

|  |  |
| --- | --- |
| ***Специфични национални основания за изключване*** | ***Отговор:*** |
| Прилагат ли се **специфичните национални основания за изключване**, които са посочени в съответното обявление или в документацията за обществената поръчка? *Ако документацията, изисквана в съответното обявление или в документацията за поръчката са достъпни по електронен път, моля, посочете:* | [] Да [] Не  (*уеб адрес, орган или служба, издаващи документа, точно позоваване на документа*): *[……][……][……][……]* |
| *На основание чл. 3, т. 8 от „Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици“, дружества, регистрирани в юрисдикции с преференциален данъчен режим, и контролираните от тях лица* ***не могат*** *пряко или косвено да участват в процедурата, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.*  Дружеството участник регистрирано ли е в юрисдикция с преференциален данъчен режим?  Дружеството участник контролирано ли е от дружество, регистрирано в юрисдикция с преференциален данъчен режим? | [] Да [] Не  [] Да [] Не |
| Дружеството участник свързано лице ли е по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа във връзка с чл. 101, ал. 11 от ЗОП? | [] Да [] Не |

### 2. Основания за отстраняване

**2.1.** **Възложителят отстранява от участие в откритата процедура участник, за когото е налице някое от основанията, предвидени в чл. 54 от ЗОП, а именно:**

2.1.1. който е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, чл. 321а и чл. 352 - 353е от Наказателния кодекс;

***Забележка:*** *При подаване на оферта за участие, липсата на обстоятелствата по* ***чл. 172 (престъпление против трудовите права на гражданите);******чл. 194-208 и чл. 213а-217 (престъпления против собствеността - кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл.219-252 (престъпления против стопанството - общи стопански престъпления, престъпления против кредиторите, престъпления в отделните стопански отрасли, престъпления против митническия режим, престъпления против паричната и кредитна система);******чл. 254а-260 (престъпления против финансовата, данъчната и осигурителната система) и чл. 352 – 353е (престъпления против народното здраве и против околната среда)******от НК****, се посочват от участника чрез* ***попълване*** *на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП. Необходимо е участниците да изброят изчерпателно липсата на посочените основания за отстраняване и срещу всяко едно от тях да отбележат „НЕ“/“ДА“ в полето за отговор.*

|  |  |
| --- | --- |
| ***Специфични национални основания за изключване*** | ***Отговор:*** |
| Прилагат ли се **специфичните национални основания за изключване**, които са посочени в съответното обявление или в документацията за обществената поръчка? *Ако документацията, изисквана в съответното обявление или в документацията за поръчката са достъпни по електронен път, моля, посочете:* | [] Да [] Не  (*уеб адрес, орган или служба, издаващи документа, точно позоваване на документа*): *[……][……][……][……]* |
| Издадена ли е по отношение на **икономическия оператор** или на **лице**, което е член на неговия административен, управителен или надзорен орган или което има правомощия да го представлява, да взема решения или да упражнява контрол в рамките на тези органи, **окончателна присъда** във връзка с едно от изброените основания:  \*чл. 172 (престъпление против трудовите права на гражданите);  \*чл. 194-208 и чл. 213а-217 (престъпления против собствеността - кражба, грабеж, присвоявания, изнудване, вещно укривателство, унищожаване и повреждане, злоупотреба на доверие);  \*чл.219-252 (престъпления против стопанството - общи стопански престъпления, престъпления против кредиторите, престъпления в отделните стопански отрасли, престъпления против митническия режим, престъпления против паричната и кредитна система);  \*чл. 254а-260 (престъпления против финансовата, данъчната и осигурителната система) и  \*чл. 352 – 353е (престъпления против народното здраве и против околната среда) от НК,  която е произнесена най-много преди пет години, или съгласно която продължава да се прилага период на изключване, пряко определен в присъдата? | [] Да [] Не |

2.1.2. който е осъден с влязла в сила присъда, освен ако е реабилитиран за престъпление, аналогично на тези по т. 2.1.1., в друга държава членка или трета страна;

2.1.3. който има задължения\* за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

*\* Когато участникът има задължения за данъци или осигурителни вноски, това е основание за отстраняване, когато размерът им надвишава 1% от годишния общ оборот на участника за предходната приключила финансова година.*

2.1.4. за когото е налице неравнопоставеност в случаите по чл. 44, ал. 5 от ЗОП;

2.1.5. за когото е установено, че: е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. за когото е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.1.7. за когото е налице конфликт на интереси\*, който не може да бъде отстранен.

*\* По смисъла на §2, т. 21 от ДР на ЗОП Конфликт на интереси е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на* [*чл. 2, ал. 3 от Закона за предотвратяване и установяване на конфликт на интереси*](http://172.27.65.58/Document/LinkToDocumentReference?fromDocumentId=2136735703&dbId=0&refId=19273859) *и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

**2.2.** **На основание чл. 55, ал. 1, т. 1 от ЗОП Възложителят отстранява от участие в процедурата участник**, който еобявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

***Забележка****: Съгласно чл. 46, ал. 1 от ППЗОП, участниците са длъжни да уведомят възложителя за промени в обстоятелствата по т. 2.1 и т. 2.2. в срок до 3 (три) дни от настъпване на промяната.*

2.3. Когато участникът е юридическо лице, основанията по т. 2.1.1. т. 2.1.2 и т. 2.1.7. се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

2.4. Участник в процедурата, за когото са налице някое от основанията посочени в т. 2.1. или т. 2.2. по-горе, има право да представи доказателства, че е предприел мерки, които гарантират неговата надеждност, съгласно чл. 56, ал. 1 от ЗОП.

2.5. Използване на капацитета на трети лица. Подизпълнители.

Когато при изпълнение на поръчката участникът ще ползва капацитета на трети лица или подизпълнители за тях не следва да са налице някое от основанията посочени в т. 1.9, т. 2.1. и т. 2.2. по-горе.

2.6. Обединения

Възложителят отстранява от участие в процедурата участник обединение от физически и/или юридически лица, ако за член на обединението е налице някое от основанията за отстраняване посочени в т. 2.1., т. 2.2. и т. 2.3. по-горе.

2.7. Участниците в процедурата са длъжни да уведомят писмено възложителя в тридневен срок от настъпване на обстоятелства, посочени в т. 1.9., 1.10., 2.1., т. 2.2. и т. 2.3. по-горе.

2.8. Основанията за отстраняване се прилагат до изтичане на сроковете, посочени в чл. 57, ал. 3 ЗОП. Възложителят отстранява от участие в процедурата участник, за когото са налице някой от основанията и обстоятелствата, които са възникнали преди или по време на процедурата.

2.9. Освен на основанията, посочени в т.1.9., т. 2.1. и т. 2.2. по-горе, **възложителят отстранява от процедурата**:

2.9.1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2.9.2. участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

2.9.3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;

2.9.4. участници, които са свързани лица.

## Б. Критерии за подбор.

По отношение на участниците се прилагат следните критерии за подбор:

1. **Икономическо и финансово състояние.**

**Критерии за подбор:**

Всеки участник следва да е реализирал минимален оборот в сферата, попадаща в обхвата на поръчката.

**Изискано минимално ниво:**

Всеки участник следва да има реализиран минимален оборот в сферата\*, попадаща в обхвата на поръчката, на стойност 1 000 000 (един милион) лева, общо за последните три приключили финансови години (2014, 2015, 2016 г.), в зависимост от датата, на която участникът е създаден или е започнал дейността си.

*\*Оборот в сферата, попадаща в обхвата на поръчката по смисъла на § 2, т. 67 от Допълнителните разпоредби на Закона за обществените поръчки е сума, равна на частта от нетните приходи от продажби, реализирани от дейности, попадащи в обхвата на обществената поръчка.*

**Документи, с които се доказва:**

На етап сключване на договор участникът, избран за изпълнител, следва да представи:

Справка за оборота в сферата, попадаща в обхвата на поръчката, с посочване на финансовата година (2014, 2015, 2016 г.), оборота срещу всяка година и вида на валутата, в зависимост от датата, на която участникът е създаден или е започнал дейността си.

***За доказване на критериите за подбор участникът попълва:*** *Част IV: „Критерии за подбор“, Раздел Б, т. 2а: „Икономическо и финансово състояние“ от Единен европейски документ за обществени поръчки (ЕЕДОП) – приложен образец към документацията. В този раздел участникът следва да предостави следната информация: посочва финансовата година (2014, 2015, 2016 г.), оборота и сферата в която е реализиран срещу всяка година, и вида на валутата.*

***Забележка:*** *При участие на обединение, което не е юридическо лице, изискванията за оборот се прилагат за обединението като цяло.*

1. **Технически и професионални способности на участника:**
   1. Участникът следва да е изпълнил дейности (услуги) с предмет и обем, идентични или сходни с тези на поръчката, за последните три години от датата на подаване на офертата.

**Изискано минимално ниво:**

За последните 3 (три) години, считано от датата на подаване на офертата, участникът следва да е изпълнил дейности, както следва:

* **Минимум една дейност по проектиране, разработване и внедряване на информационни системи/актуализации на информационни системи\* с предмет и обем идентични или сходни\*\* с тези на поръчката;**

\*Под информационни системи следва да се разбират системи с използване на Система за управление на база данни (СУБД):

* + реализирани с използване на: 1) Oracle бази данни (или еквивалент) **и** Oracle Weblogic Server (или еквивалент) **и** 2) J2EE (или еквивалент) **и** 3) ADF Business Components framework / Apache Struts framework (или еквивалент)

**И**

* + включващи достъп до съответната информационна система, подаване на данни и верификация на подписани електронни документи с квалифициран електронен подпис (КЕП)

\*\*Под дейности с предмет и обем, сходни с тези на поръчката следва да се разбират дейности по проектиране, разработване и внедряване на информационни системи/актуализации на информационни системи, които системи/актуализации са били проектирани, разработени и внедрени в рамките на общо минимум 10 000 човекочаса (обем).

* **Минимум една дейност по абонаментно обслужване, включваща и администриране на база данни, на работещи версии на информационни системи\* с предмет и обем идентични или сходни\*\* с тези на поръчката;**

\*Под информационни системи следва да се разбират системи с използване на Система за управление на база данни (СУБД):

* + реализирани с използване на: 1) Oracle бази данни (или еквивалент) **и** Oracle Weblogic Server (или еквивалент) **и** 2) J2EE (или еквивалент) **и** 3) ADF Business Components framework / Apache Struts framework (или еквивалент)

**И**

* + включващи достъп до съответната информационна система, подаване на данни и верификация на подписани електронни документи с квалифициран електронен подпис (КЕП)

\**\**Под дейности с предмет и обем, сходни с тези на поръчката следва да се разбират дейности за абонаментно обслужване, включващи и администриране на база данни, на работещи версии на информационни системи, като абонаментното обслужване на тези системи е било осъществявано в период от минимум 3 г.

Допуска се в една и съща дейност да са изпълнени повече от едно от посочените по-горе изисквания.

**Документи, с които се доказва:**

*На етап сключване на договор участникът, избран за изпълнител, следва да представи:*

Списък на изпълнените услуги с посочване на стойностите, датите и получателите, заедно с доказателства за изпълнените услуги.

За доказване на критериите за подбор участникът попълва: *Част IV: „Критерии за подбор“, Раздел В, т. 1б: „Технически и професионални способности“ от Единен европейски документ за обществени поръчки (ЕЕДОП) – приложен образец към документацията. В този раздел в поле „Описание“ участникът следва да представи подробна информация за изпълнените от него услуги, с оглед поставените от възложителя изисквания.*

* 1. Участникът следва да разполага с персонал, който ще изпълнява поръчката с определена професионална компетентност за изпълнение на поръчката.

**Изискано минимално ниво:**

Участникът следва да разполага с персонал, който ще изпълнява поръчката с определена професионална компетентност за изпълнение на поръчката, както следва:

* **1 (един) ръководител на проекта** – трябва да отговаря на следните изисквания (кумулативно):

1) висше образование в областта на информационните технологии;

2) минимум 5 (пет) години професионален опит в областта на информационните технологии;

3) участие като ръководител минимум на 2 (два) завършени проекта, свързани с разработване и внедряване на информационни системи;

4) да притежава сертификат (или друг документ) за управление на проекти (PMP – Project Management Professional или еквивалентен);

* **Минимум 1 (един) бизнес анализатор** – трябва да отговаря на следните изисквания (кумулативно):

1) висше образование в областта на информационни технологии или икономика;

2) минимум 5 (пет) години професионален опит като бизнес анализатор;

3) участие като бизнес анализатор в минимум 2 (два) завършени проекта, включващи бизнес анализ и моделиране на процес;

4) да притежава сертификат (или друг документ) за преминато обучение по използване на инструментални средства за моделиране на бизнес процеси;

* **Минимум 7 (седем) софтуерни специалисти**, от които:
  + *минимум 4 (четирима) софтуерни разработчици* – от които поне 3 (трима) трябва да отговарят на следните изисквания (кумулативно):

1. минимум 5 (пет) години професионален опит като разработчик, който следва да е придобит в хода на разработване и внедряване на информационни системи;
2. минимум 3 (три) години опит с:

- J2EE (или еквивалент);

- ADF Business Components framework/ Apache Struts framework (или еквивалент);

* + *минимум 1 (един) разработчик на база данни* – трябва да отговаря на следните изисквания (кумулативно):

1. висше образование в областта на информационните технологии;
2. минимум 5 (пет) години професионален опит като разработчик на база данни;
3. да притежава валиден сертификат, издаден от сертификационна програма на Oracle (Oracle Certified Professional) (или еквивалент);
   * *минимум 1 (един) администратор на база данни* – трябва да отговаря на следните изисквания (кумулативно):
4. висше образование в областта на информационните технологии;
5. минимум 5 (пет) години професионален опит като администратор на база данни;
6. да притежава валиден сертификат, издаден от сертификационна програма на Oracle (Oracle Certified Professional) (или еквивалент);
   * *минимум 1 (един) специалист по качеството* – трябва да отговаря на следните изисквания (кумулативно):
7. минимум 5 (пет) години професионален опит, свързан с осигуряване на качеството на информационни системи;
8. да притежава валиден сертификат ISTQB (International Software Testing Qualifications Board) (или еквивалент);

**Документи, с които се доказва:**

На етап сключване на договор участникът, избран за изпълнител, следва да представи:

Списък на персонала, който ще изпълнява услугите, в който е посочена професионалната компетентност на лицата.

**За доказване на критерия за подбор участникът попълва**: *Част IV: „Критерии за подбор“, Раздел В, т. 6: „Технически и професионални способности“ от Единен европейски документ за обществени поръчки (ЕЕДОП) – приложен образец към документацията.* В този раздел участникът следва да предостави следната информация в зависимост от изискванията на възложителя към всеки от специалистите:

* трите имена на лицето;
* в какво правоотношение е с участника – по трудов или по граждански договор и заемана длъжност;
* данни за придобитото от лицето образование с посочване на специалност, включително дипломи и/или сертификати или еквивалентни документи за квалификация (посочват се вид и номер на дипломата/сертификат или друг документ, срок на валидност (*ако е приложимо*), издаващ орган, евентуално web-адрес, на който може да бъде намерена информация за посочения сертификат/диплома)
* данни за придобития професионален опит (като период на придобиване, заемана длъжност, извършвани в хода на заеманата длъжност дейности т.н.);
* данни за участие в проекти, в това число заемана длъжност в осъществяването на съответния проект.
  1. Участникът следва да прилага система за управление на качеството.

**Изискано минимално ниво:**

Участникът следва да притежава валиден сертификат за управление качеството БДС/ EN/ ISO 9001:2008/2015 (или еквивалент) с обхват проектиране, разработване, внедряване и поддръжка на информационни системи.

**Документи, с които се доказва:**

На етап сключване на договор участникът, избран за изпълнител, следва да представи:

Копие, заверено „Вярно с оригинала“ на сертификат за качество БДС/EN/ ISO 9001:2008/2015 (или еквивалент) с обхват проектиране, разработване, внедряване и поддръжка на информационни системи.

**За доказване на критерия за подбор участникът попълва**: *Част IV: „Критерии за подбор“, Раздел Г, „Стандарти за осигуряване на качеството и стандарти за екологично управление“;*

### 2. Обединения. Подизпълнители. Ползване капацитета на трети лица.

2.1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидени в договора за създаване на обединението.

2.2. При участие на подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват. Възложителят ще изиска замяна на подизпълнител, който не отговаря на тези условия.

2.3. Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет.

## В. Единен европейски документ за обществени поръчки (ЕЕДОП).

**1**. Участникът декларира липсата на основанията за отстраняване и съответствие с критериите за подбор чрез представяне на подписан ЕЕДОП (*приложен образец към документацията*), попълнен съгласно изискванията и условията на ЗОП и ППЗОП. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

**2**. Когато изискванията, посочени в Раздел III, буква „А“, т. 2.1.1, т. 2.1.2 и т. 2.1.7 се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията се попълва в отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може **самостоятелно** да представлява съответния стопански субект.

**3**. Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП.

3.1. Участник (икономически оператор), който участва самостоятелно, но ще ползва капацитета на едно или повече **трети лица** по отношение на критериите за подбор, посочени в Раздел III, буква „Б”, представя попълнен отделен ЕЕДОП за всяко едно от третите лица, който съдържа информацията по т. 1.

3.2. Участник (икономически оператор), който участва самостоятелно, но ще ползва един или повече **подизпълнители**, представя попълнен отделен ЕЕДОП за всеки един от подизпълнителите, в който се посочва и частта от поръчката, която ще изпълняват.

3.3. Когато в обществената поръчка участва обединение от физически и/или юридически лица, се представя ЕЕДОП за обединението като участник и ЕЕДОП за всяко едно от лицата, участващи в обединението.

**4**. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**5**. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**6**. При поискване от страна на възложителя участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 ЗОП независимо от наименованието на органите, в които участват, или длъжностите, които заемат.

**7.** Когато за участника е налице някое от основанията по Раздел III, буква „А“, т. 2.1. и т. 2.2 и преди подаването на офертата той е предприел мерки за доказване на надеждност, тези мерки се описват в ЕЕДОП. Като доказателства за надеждността на участника се представят документи по чл. 45, ал. 2 от ППЗОП.

# IV. КРИТЕРИЙ ЗА ВЪЗЛАГАНЕ НА ПОРЪЧКАТА

Оценката на офертите се извършва по критерий за възлагане: **„най-ниска цена“** като показателите, въз основа на които ще се определи офертата с предложена най-ниска цена, са детайлно разписани в „Методика за комплексна оценка и начин за определяне на оценката по всеки показател”, неразделна част от документацията на обществената поръчка.

Всички оферти, които отговарят на предварително обявените от Възложителя условия и бъдат допуснати до разглеждане, ще бъдат оценявани по определения критерий за възлагане.

Участникът, класиран от комисията на първо място се предлага за изпълнител на обществената поръчка.

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни – комисията прилага чл. 58, ал. 2 и ал. 3 от ППЗОП.

**V. ОФЕРТА. УКАЗАНИЯ ЗА ПОДГОТОВКАТА Й.**

1. Общи изисквания при изготвяне и представяне на офертата.

Всеки участник следва да изготви своята оферта на български език[[1]](#footnote-1), в съответствие с изискванията на Закона за обществените поръчки, Правилника за прилагане на Закона за обществените поръчки и като се придържа точно към обявените от възложителя условия.

Подаването на офертата задължава участниците да приемат напълно всички изисквания и условия, посочени в тази документация при спазване на разпоредбите на ЗОП, ППЗОП и другите нормативни актове, свързани с изпълнението на предмета на поръчката.

Разходите за изработването на офертите са за сметка на участниците. Спрямо възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им независимо от резултата или самото провеждане на обществената поръчка.

Всеки участник в процедурата може да промени, допълни или да оттегли офертата си до изтичане на срока за подаване на офертите. В случай че се подаде допълнение или промяна на офертата, тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/промяна към вх. №...”.

Всеки участник в процедурата има право да представи само една оферта.

Офертата следва да включва пълния обем на обществената опръчка. Участникът няма право да представя варианти на офертата. При наличието на варианти на офертата, същата не се разглежда и участникът се отстранява.

По офертата не се допуска никакви вписвания между редовете, изтривания или корекции.

Срокът за валидност на офертите е 3 месеца, считано от датата, посочена в обявлението като краен срок за получаването им. Възложителят може да поиска писмено от участници да удължат срока на валидност на офертите до момента на сключване на договора за обществена поръчка.

Документите, свързани с участието в процедурата, се представят от участника или от упълномощен от него представител, лично на гише № 54 в Паричния салон на БНБ или чрез пощенска или друга куриерска услуга с препоръчана пратка с обратна разписка, на адреса на възложителя, както следва: гр. София, пл. „Княз Александър I“ № 1, Българска народна банка. Документите се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност факс и електронен адрес;
* наименованието на обществената поръчка, за която се подават документите;.

Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от възложителя адрес преди изтичане на срока за подаване на офертите.

Съдържанието на опаковката следва да отговаря на изискванията на възложителя, посочени в т. 2 „Съдържание на опаковката“.

Възложителят води регистър на получените оферти. При получаване на оферта от страна на Възложителя, върху опаковката се отбелязват поредният номер, датата и часът на получаването, за което на приносителя се издава документ.

Офертите се подават в срока, посочен в обявлението за обществена поръчка. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отразяват във входящия регистър.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В този случай не се допуска приемане на оферти от лица, които не са включени в списъка.

## 2. Съдържание на опаковката.

**А. Информация относно личното състояние и критериите за подбор – поставят се в общата опаковка, без да се обособяват в отделен плик:**

1. Подписан и подпечатан списък – опис на представените от участника документи – свободен текст.

2. Единен европейски документ за обществени поръчки (ЕЕДОП по образец) за участника, подписан от всички лица по чл. 54, ал. 2 от ЗОП, във връзка с чл. 40 от ППЗОП\*, посочени в декларацията по чл. 44, ал. 1 от ППЗОП, в съответствие с изискванията на закона и условията на възложителя, а когато е приложимо ЕЕДОП за всеки от членовете в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

***Забележка:*** *На последната страница на ЕЕДОП (част VI. „Заключителни положения“) се* ***посочват имената на лицата, в какво качество се подписват и се полагат подписите на всички задължени да представят ЕЕДОП.***

\*Лицата по чл. 54, ал. 2 от ЗОП, във връзка с чл. 40 от ППЗОП са:

а) лицата, които представляват участника;

б) лицата, които са членове на управителни и надзорни органи на участника;

в) други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

3. Когато участникът е обединение, което не е юридическо лице, на основание чл. 37, ал. 4 от ППЗОП същият представя копие на документ, от който е видно: правното основание за създаване на обединението; както и информация във връзка с конкретната обществена поръчка относно правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението;

4. Документи за доказване на предприетите мерки за надеждност съгласно чл. 45, ал. 2 от ППЗОП **/когато е приложимо/**;

5. Декларацияпо чл. 44, ал. 1 от ППЗОПотносно правно-организационната форма, под която участникът осъществява дейността си, както и списък-декларация на всички задължени лица по смисъла на чл. 54, ал. 2 от ЗОП, във връзка с чл. 40 от ППЗОП – по образец.

**Б**. **Техническо предложение**, **съдържащо**:

1. Документ за упълномощаване, когато лицето, което подава офертата, не е законният представител на участника;

2. Техническо предложение, изготвено съгласно образец. Участниците представят техническото си предложение, в което предлагат изпълнение на поръчката в съответствие с техническите спецификации и изисквания на възложителя в Приложения № 1, № 2 и № 3.

***Забележка:*** Ако техническото предложение не съответства на техническите характеристики, условията и изискванията на: Приложения № 1, № 2 и № 3, или липсва техническо предложение, участникът се отстранява от участие в процедурата.

В техническото си предложение участниците декларират съгласие с клаузите на предложените проект на рамково споразумение и проекти на договор и срока на валидност на офертата.

**В. Ценово предложение** – представя се в отделен запечатан непрозрачен плик с надпис „Предлагани ценови параметри“ като ценовото предложение е по образец.

*Забележка: Предлаганата от участниците цена за извършване на актуализации на системата не трябва да надвишава сумата от 80 лева без ДДС на човекочас. В случай че участник предложи по висока цена ще бъде отстранен от участие. Предлаганата от участниците цена за абонаментно обслужване на системата за период от 1 (една) година не трябва да надвишава сумата от 168 000 лв. без ДДС. В случай че участник предложи по висока цена ще бъде отстранен от участие.*

**ВАЖНО**! *Техническото и ценовото предложение на участника, избран за изпълнител, като елементи от офертата по чл. 39, ал. 3 от ППЗОП подлежат на допълване при писмено искане от страна на възложителя съгласно чл. 82, ал. 2 от ЗОП*. *Условията и редът за допълване на офертата са посочени в проекта на рамково споразумение*.

**Всички образци**, които се съдържат в документацията за възлагане на обществената поръчка **са задължителни и участниците следва да се придържат точно към тях** при изготвяне на офертата си.

Техническите и ценовите предложения се подписват на всеки лист от **лицата с представителни и управителни функции**,посочени в Търговския регистър или **упълномощени за това лица**. В този случай се изисква да се представи съответното пълномощно.

Когато в офертата не са приложени оригинални документи се представят копия от документи, като същите следва да бъдат заверени „вярно с оригинала”, подпис и печат на участника.

# VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

## А. Отваряне на офертите.

Комисията, назначена със заповед, в съответствие със ЗОП и ППЗОП, разглежда офертите на участниците **в часа и на датата, посочена в Обявлението за поръчката, в сградата на БНБ**, находяща се в гр. София, пл. „Княз Александър І” № 1. При промяна на датата, часа или мястото за отваряне на офертите участниците се уведомяват чрез съобщение, публикувано в електронната преписка на обществената поръчка в профила на купувача, най-малко 48 часа преди ново определения час.

Комисията започва работа след получаване на представените оферти и протокола по чл. 48, ал. 6 от ППЗОП. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. В случаите, когато присъстват упълномощени представители на участниците, те следва да представят **пълномощно** (оригинал или копие заверено ,,Вярно с оригинала” от участника), даващо им възможност да присъстват на заседанието на комисията по отваряне на офертите.

Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява наличието на отделен/ни запечатан/ни плик/ове с надпис „Предлагани ценови параметри“.

Най-малко трима от членовете на комисията подписват техническото/ките предложение/я и плика/вете с надпис „Предлагани ценови параметри“. Комисията предлага по един от присъстващите представители на другите участници да подпише подпише техническото/ките предложение/я и плика/вете с надпис „Предлагани ценови параметри“.

Пликовете с надпис „Предлагани ценови параметри" не се отварят на този етап от процедурата и предлаганите цени не се съобщават на присъстващите.

След това комисията продължава работата си самостоятелно по реда на раздел VIII от ППЗОП.

## Б. Разглеждане на офертите.

* + 1. Комисията разглежда документите, представени в съответствие с изискванията на Възложителя, посочени в Раздел V „Оферта. Указания за подготовката й“, т. 2 „Съдържание на опаковката“, от настоящата документация за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.

В срок до 5 (пет) работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените са отнасят за обстоятелства, различни от посочените по Раздел III, буква „А“, т. 2.1.1, т. 2.1.2, т. 2.1.7., новият ЕЕДОП може да бъде подписан от едно от лицата, които могат самостоятелно да представляват участника.

След изтичането на пет дневния срок комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

* + 1. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

* 1. Не по-късно от два работни дни преди датата на отваряне на ценовите оферти комисията обявява чрез съобщение в профила на купувача датата, часа и мястото на отваряне и оповестяване на предлаганите ценови параметри. При отварянето на подадените оферти, както и на плика с предлагани ценови параметри може да присъстват участниците в процедурата или техни упълномощени представители, както и представители на средствата за масово осведомяване.

Комисията обявява резултатите от оценяването на офертите по другите показатели, ако подлежат на оценка съгласно предварително обявените условия, отваря ценовите предложения и ги оповестява.

4. Когато офертата на участник съдържа предложение, свързано с цена или разходи, което подлежи на оценяване, и е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване.

Подробната писмена обосновка се представя от участника в 5-дневен срок от получаване на искането.

Получената обосновка се оценява по отношение на нейната пълнота и обективност относно обстоятелствата по чл. 72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Възложителят отстранява участника, когато не е представил обосновката си в срок, когато представените доказателства не са достатъчни, за да обосноват предложената цена или разходи, както и в случаите по чл. 72, ал. 4 и ал. 5 ЗОП.

След това комисията пристъпва към оценяване по избрания критерий за възлагане.

5. Действията на комисията се протоколират, като резултатите от работата й се отразяват в доклад. Докладът на комисията се предоставя на възложителя за утвърждаване. Към доклада се прилагат протоколите от работата на комисията.

# VII. ОПРЕДЕЛЯНЕ НА ИЗПЪЛНИТЕЛ

1. В 10-дневен срок от получаването на доклада възложителят го утвърждава или го връща на комисията с писмени указания ако е налице някое от основанията, посочени в чл. 106, ал. 3 от ЗОП. Възложителят дава указания на комисията в съответствие с чл. 106, ал. 4 от ЗОП. В тези случаи комисията представя на възложителя нов доклад, който съдържа резултатите от преразглеждането на действията й.

2. В 10-дневен срок от утвърждаване на доклада възложителят издава решение за определяне на изпълнител по рамковото споразумение или за прекратяване на процедурата.

3. Връчването на решението на Възложителя се извършва по реда на чл. 43 от ЗОП.

# VIII. ПРЕКРАТЯВАНЕ НА ПРОЦЕДУРАТА

* + - * 1. Възложителят прекратява процедурата с мотивирано решение, когато е налице някое от основанията, посочени в чл. 110, ал. 1 от ЗОП.
        2. Възложителят може да прекрати процедурата с мотивирано решение в случаите посочени в чл. 110, ал. 2.
        3. Възложителят изпраща на участниците решението за прекратяване на процедурата в 3-дневен срок от издаването му.

# IX. ГАРАНЦИЯ ЗА ИЗПЪЛНЕНИЕ НА ДОГОВОРИТЕ, СКЛЮЧЕНИ ВЪЗ ОСНОВА НА РАМКОВОТО СПОРАЗУМЕНИЕ

1. Гаранцията за изпълнение на съответния договор се представя от участника, определен за изпълнител на поръчката, при подписване на съответния договор в размер на 5 % от стойността на съответния договор.

2. Условията за освобождаване и задържане на гаранцията за изпълнение са определени в проектите на договор.

3. Гаранцията за изпълнение се представя под формата на банкова гаранция - в оригинал, парична сума (платежно нареждане в копие) или застраховка която обезпечава изпълнението чрез покритие на отговорността на изпълнителя.

4. Участникът, определен за изпълнител, избира сам формата на гаранцията за изпълнение.

5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

6. Ако гаранцията за изпълнение се представя под формата на парична сума, тя се превежда по банкова сметка на БНБ - IBAN: BG40 BNBG 9661 1000 0661 23, BIC: BNBGBGSD, а ако участникът представя гаранцията в евро, паричната сума трябва да бъде преведена по следната сметка: IBAN: DE53500700100923349500, SWIFT code DEUTDEFF, Банкова сметка: 10092334950000, Deutsche Bank, Frankfurt, като банковите такси по превода са за сметка на наредителя.

7. В случай че гаранцията за изпълнение е под формата на банкова гаранция, същата трябва отговаря на клаузите на съответния проект на договор. Преди издаването й текстът на банковата гаранцията се съгласува с възложителя**.**

8. В случай че гаранцията за изпълнение е под формата на застраховка възложителят следва да бъде посочен като трето ползващо се лице по тази застраховка. Застраховката, в размера определен в т. 1 от този раздел, следва да покрива отговорността на изпълнителя в размер на 5 % от стойността на съответния договор без ДДС, изчислена за целия срок на договора. Застрахователната премия по застраховката следва да е платена на сто процента (не се допуска разсрочено заплащане на застрахователната премия). Застраховката, трябва да отговаря на клаузите на съответния договор. Преди издаването й текстът на застраховката се съгласува с възложителя**.** Възложителят упражнява правата си по застраховката при условията на съответния проект на договор.

9. При представяне на гаранцията в нея изрично се посочва предметът на договора, за изпълнението на който се представя гаранцията и обществената поръчка.

10. Разходите по откриването и поддържането на гаранцията за изпълнение са за сметка на изпълнителя. Последният следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата документация.

# Х. СКЛЮЧВАНЕ НА РАМКОВОТО СПОРАЗУМЕНИЕ И НА ДОГОВОРА/ИТ ЗА ОБЩЕСТВЕНА ПОРЪЧКА ВЪЗ ОСНОВА НА НЕГО.

# ДОГОВОР ЗА ПОДИЗПЪЛНЕНИЕ

Рамковото споразумение се сключва между възложителя и класирания на първо място изпълнител. След сключването на рамковото споразумение не се допуска включването на нови изпълнители.

Рамковото споразумение се сключва с участника, определен за изпълнител в резултат на проведената процедура при изпълнени изисквания по чл. 112, ал. 1 ЗОП.

Рамково споразумение не се сключва в случаите по чл. 112, ал. 2 ЗОП.

Възложителят сключва рамково споразумение в едномесечен срок след влизане в сила на решението за определяне на изпълнител по рамковото споразумение или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител по рамковото споразумение.

Възложителят сключва рамково споразумение, което съответства на приложения в документацията проект, допълнен с всички предложения от офертата на участника, въз основа на които е определен за изпълнител.

Когато за изпълнител е определено обединение, участниците в обединението носят солидарна отговорност за изпълнение на рамковото споразумение съответно на договора/те за обществена поръчка, сключени въз основа на него.

Въз основа на рамковото споразумение **възложителят** ще сключва договор/и за обществена поръчка, с кой(и)то ще възлага извършването на услугите по чл. 1, ал. 1 от рамковото споразумение.

В рамковото споразумение не са определени всички условия на бъдещия/те договор/и между възложителя и изпълнителя като в случай че възложителят реши да сключи договор/и въз основа на споразумението същият ще изиска писмено от изпълнителя да допълни своята оферта в зависимост от предмета и условията на конкретния договор.

За сключване на всеки договор за обществена поръчка въз основа на рамковото споразумение възложителят издава Решение за определяне на изпълнител по договор, сключен въз основа на рамково споразумение съгласно чл. 108, т. 2 от ЗОП.

Всеки договор за обществена поръчка въз основа на рамковото споразумение се сключва при изпълнени изисквания по чл. 112, ал. 1 ЗОП, като договор не се сключва в случаите по чл. 112, ал. 2 ЗОП.

Възложителят сключва договор за обществена поръчка въз основа на рамковото споразумение при спазване сроковете по чл. 112, ал. 6 и ал. 7, т. 3 от ЗОП.

Възложителят сключва договор/и въз основа на рамковото споразумение, кой(и)то съответстват на съответния приложен в документацията проект, съобразно с всички предложения от офертата на участника, допълнена въз основа на писмено искане от страна на възложителя.

За неуредените от настоящата документация въпроси се прилагат разпоредбите на Закона за обществените поръчки и Правилника за прилагане на Закона за обществените поръчки.

## 2. Договор за подизпълнение

Избраният за изпълнител участник сключва договор за подизпълнение с подизпълнителите, посочени в офертата в срок до 3 (три) дни от сключване на съответния договор за обществена поръчка. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно условията, посочени в чл. 66, ал. 11 от ЗОП.

Изпълнителят се задължава да изпрати на Възложителя копие на договора за подизпълнение (или на допълнително споразумение за замяна на посочен в офертата подизпълнител) в срок до 3 (три) дни от сключването му. Заедно с копие на договора (допълнителното споразумение) изпълнителят е длъжен да предостави и доказателства, че са изпълнени условията по чл. 66, ал. 2 (и ал. 11 в случаите на замяна на подизпълнител).

В случай че част от поръчката, която се изпълнява от подизпълнител, може да бъде предадена като отделен обект на изпълнителя или възложителя, възложителят заплаща възнаграждение за тази част на подизпълнителя. Това разплащане се осъществява въз основа на искане, отправено от подизпълнителя до възложителя, чрез изпълнителя, който е длъжен да го предостави на възложителя в 15 (петнадесет) дневен срок от получаването му. Към искането, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже директно плащане на подизпълнителя когато искането за плащане е оспорено, до момента на отстраняване на причината за отказа.

# XI. ОБЖАЛВАНЕ

Всяко решение на възложителя в процедурата за възлагане на обществената поръчка подлежи на обжалване пред Комисията за защита на конкуренцията по реда на Глава двадесет и седма от ЗОП. Решенията се обжалват относно тяхната законосъобразност, включително за наличие на дискриминационни, икономически, финансови, технически или квалификационни изисквания в обявлението, документацията или във всеки друг документ, свързан с процедурата.

Обжалването се извършва при условията и по реда на чл. 196 и сл. от ЗОП

# ХII. ДРУГИ УСЛОВИЯ

При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

***ЗАБЕЛЕЖКА:*** Българската народна банка е Администратор на лични данни, вписан в регистъра на администраторите на лични данни под № 0017806, представлявана от нейния Управител. Предоставените от Вас доброволно лични данни се събират и обработват за целите на идентификацията Ви и възникване на договорните отношения. Трети лица могат да получат информация само по реда и при условията на Закона за защита на личните данни. Разполагате с право на достъп и право на коригиране на събраните Ваши лични данни.

1. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите се представят в превод на български език. [↑](#footnote-ref-1)